Grad Sisak, Upravni odjel za obrazovanje, kulturu, sport, branitelje i civilno društvo raspisuje

**JAVNI POZIV**

za dostavu likovnih i literarnih radova na temu

**„Sisak - grad hrvatskih pobjeda“**

U povodu obilježavanja Dana branitelja grada Siska, Upravni odjel za obrazovanje, kulturu, sport, branitelje i civilno društvo Grada Siska poziva na dostavu likovnih i literarnih radova djece predškolske, osnovnoškolske i srednjoškolske dobi s područja Grada Siska, na temu „Sisak – grad hrvatskih pobjeda“.

Likovni radovi dostavljaju se na papiru iz likovne mape, tehnika po želji.

Literarni radovi dostavljaju se ispisani, prethodno izrađeni u programu za obradu teksta.

Svaki prijavitelj može dostaviti jedan likovni i/ili jedan literarni rad.

Za prijavu je potrebno dostaviti:

* podatke o prijavitelju (ime i prezime, adresa i kontakt podaci, naziv likovnog i/ili literarnog rada)
* likovni i/ili literarni rad.

Prijavom na Javni poziv prijavitelj daje privolu da se rad objavi, uz podatke o tome tko ga je prijavio.

**Javni poziv je otvoren od 17. srpnja do 15. kolovoza 2025. godine.**

Po isteku Javnog poziva Povjerenstvo za ocjenu i odabir Grada Siska izabrati će najbolje radove a svim sudionicima biti će uručene prigodne zahvalnice.

Radovi se dostavljaju na adresu:

Grad Sisak

Upravni odjel za obrazovanje, kulturu, sport, branitelje i civilno društvo

Rimska 26, 44000 Sisak,

s naznakom „Prijava na javni poziv - Sisak – grad hrvatskih pobjeda”.